Mezereo

Daphne mezereum, esperante mezereo, estas specio de dafno en la angiosperma familio Timeleacoj, indiĝenaj al la plej granda parto de Eŭropo kaj Sud-Okcidenta Azio, en la Nordo ĝis norda Skandinavio kaj Rusio. En suda Eŭropo ĝi estas limigita al mezaj ĝis altaj altitudoj kaj troviĝas en la subalpa vegetaĵozono, sed descendas por atingi marnivelon en norda Eŭropo. Ĝi estas ĝenerale limigita al grundoj derivitaj de kalkoŝtono.

Ĝi estas decidua foliararbusto atinganta 1.5 m de alteco. La folioj estas molaj, 3–8 cm longaj kaj 1–2 cm larĝaj, aranĝitaj helikforme sur la tigoj. La floroj venas en frua printempo sur la nudaj tigoj antaŭ ol la folioj ekaperas. Ili havas kvar-loban rozkoloran aŭ helviolan (malofte blankan) perianton 10–15 mm en diametro, kaj forte odoras. La frukto estas klarruĝaj beroj 7–12 mm en diametro; ĝi estas tre venena por homoj, kvankam frukt-manĝantaj birdoj kiel turdoj estas imunaj kaj manĝas ilin, disigante la semojn en sia koto.

 Tokseco 
Daphne mezereum estas tre toksa pro la dafnotoksino precipe entenata en la beroj kaj branĉetoj. Viktimoj spertas sufokiĝosenton. Pritrakti la freŝajn branĉetojn povas kaŭzi ekzemon en sentemaj individuoj. Malgraŭ tio, mezereo estas ofte kreskigita kiel ornama planto en ĝardenoj pro siaj allogaj floroj.

 Referencoj 
 Manfred A. Fischer: Exkursionsflora von Österreich, Stuttgart 1994, ISBN 3-8001-3461-6
 Smeil, Fitschen: Flora von Deutschland, Hejdelberg, Wiesbaden.

 Eksteraj ligiloj 

 Plantinformoj pri mezereo 
 Collier's 1921, "Mezereon"

 Fonto 

Kategorio:Timeleacoj
Kategorio:Flaŭro de la Alpoj
Kategorio:Plantoj de Eŭropo
Kategorio:Plantoj de Sud-Okcidenta Azio
Kategorio:Plantoj de Finnlando
Kategorio:Plantoj de Rusio
Kategorio:Venenplantoj